b'\n_START_ARTICLE_\nSrbi u Bocvani\n_START_SECTION_\nPovijest\n_START_PARAGRAPH_\nPrvi Srbi koji su do\xc5\xa1li na jug Afrike su formirali svoje kolonije. Migracija srpskog stanovni\xc5\xa1tva se dogodila u \xc4\x8detiri vala: prvi u 19. stolje\xc4\x87u, kada su dolazili kako bi radili u rudnicima, drugi je zapo\xc4\x8deo 1945. godine kada je na jug Afrike do\xc5\xa1la politi\xc4\x8dka emigracija i protivnici komunisti\xc4\x8dkog re\xc5\xbeima, tre\xc4\x87i se dogodio tijekom 1960-ih i 1970-ih godina, nakon stjecanja nezavisnosti ve\xc4\x87ine afri\xc4\x8dkih zemalja i priklju\xc4\x8denja Pokretu nesvrstanih, kada tvrtke iz SFRJ dolaze sa svojim radnicima u ove krajeve, dok se \xc4\x8detvrti val zbio 90-ih godina 20. stolje\xc4\x87a kada je srpsko stanovni\xc5\xa1tvo bje\xc5\xbealo od ratova na teritoriji biv\xc5\xa1e Jugoslavije i nema\xc5\xa1tine._NEWLINE_Krajem 60-ih godina 20. stolje\xc4\x87a u Bocvanu su se po\xc4\x8deli doseljavati srpski arhitekti, prostorni planeri, lije\xc4\x8dnici, zdravstveni radnici, profesori, gra\xc4\x91evinci, tehnolozi, a danas oko 350 Srba \xc4\x8dini srpsku komunu u Bocvani. Srpska zajednica u Bocvani osnovana je 2010. godine sa ciljem da se odr\xc5\xbei kultura, tradicija i jezik, a tako\xc4\x91er je od rujna 2011. godine u Gaboroneu aktivna i srpska \xc5\xa1kola. U Bocvani se istakao srpski arhitekt Konstantin Kokan Mandi\xc4\x87, koji je radio u Zimbabveu prije nego \xc5\xa1to je 1979. godine kao arhitekt Energoprojekta do\xc5\xa1ao u ovu afri\xc4\x8dku dr\xc5\xbeavu. Ostao je upam\xc4\x87en po projektima u glavnom gradu Bocvane kao \xc5\xa1to su zgrada po\xc5\xa1te, stambeni kompleks u blizini Sveu\xc4\x8dili\xc5\xa1ta, nacionalni nogometni stadion.'